
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 161 


11 Ιουλίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

176. Εσωτερικός κανονισμός της Αναισθησιολογικής 
Κλινικής του Τμήματος Ιατρικής του Δημοκριτεί- 


ου Πανεπιστημίου Θράκης. 1 

177. Ίδρυση εργαστηρίου Βιοστατιστικής στο Τμήμα 
Νοσηλευτικής του Εθνικού και Καποδιστριακού 
Πανεπιστημίου Αθηνών και καθορισμός του εσω¬ 
τερικού του κανονισμού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 176 
Εσωτερικός κανονισμός της Αναισθησιολογικής Κλινικής 
του Τμήματος Ιατρικής του Δημοκριτείου Πανεπιστη¬ 
μίου Θράκης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982" Για τη δομή και λειτουργία των Ανωτάτων 
Εκπαιδευτικών Ιδρυμάτων" (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
"Δομή και λειτουργία των Τεχνολογικών Εκπαιδευτικών 
Ιδρυμάτων" (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, "Εκσυγχρονισμός της Ανωτάτης Εκπαίδευ¬ 
σης" (ΑΊ59). 

3. Τις διατάξεις του άρθρου 29Α του Ν. 1558/1985 (Α’ 
137) όπως αυτό προσετέθη με το άρθρο 27 του Ν. 2081 /92 
(Α’ 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Τις διατάξεις του άρθρου 1 περ. ιιτου Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών πράξεων" (Α' 48). 

5. Τη γνώμη της Γενικής Συνέλευσης του Τμήματος Ια¬ 
τρικής του Δημοκριτείου Πανεπιστημίου Θράκης (συνε¬ 
δρίαση 4/20-2-2002). 


6. Το γεγονός ότι από την εφαρμογή των διατάξεωντου 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Δημοκριτείου Πανεπιστη¬ 
μίου Θράκης. 

7. Την 230/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

Η Αναισθησιολογική Κλινική του Τμήματος Ιατρικής του 
Δημοκριτείου Πανεπιστημίου Θράκης που προβλέπεται 
μετηνΥ.Α. Β1/50/24-1-95 (Β’ 52) καλύπτει ερευνητικές και 
διδακτικές ανάγκες σε αντικείμενο δραστηριότητας σχε¬ 
τικά με την προεγχειρητική εκτίμηση, τη χορήγηση αναι¬ 
σθησίας κατά την εκτέλεση των χειρουργικών επεμβάσε¬ 
ων και τη μετεγχειρητική παρακολούθηση των ασθενών, 
οι οποίοι εμπίπτουν στο πεδίο της Αναισθησιολογίας. 

Στην Κλινική συγκροτούνται και λειτουργούν οι ακόλου¬ 
θες μονάδες: α) ειδική Μεταναισθητική Μονάδα Αυξημέ¬ 
νης Φροντίδας με ειδικότερο αντικείμενο δραστηριότη¬ 
τας την αυξημένη φροντίδα και παρακολούθηση των 
ασθενών οι οποίοι είτε προεγχειρητικά είτε διεγχειρητικά 
διαπιστώνεται ότι εμφανίζουν κλινικά προβλήματα τα 
οποία καθιστούν αναγκαία την παραμονή και φροντίδα 
τους σε χώρο όπου προσφέρεται η συνεχής παρακολού¬ 
θηση των ζωτικών τους λειτουργιών. 

β) Ειδική Μονάδα Αντιμετώπισης του Πόνου με ειδικό¬ 
τερο αντικείμενο δραστηριότητας την αντιμετώπιση των 
ασθενών με οξύ ή χρόνιο πόνο, καλοήθους ή κακοήθους 
αιτιολογίας. 

Άρθρο 2 
Αποστολή 

1. Η Αναισθησιολογική Κλινική και οι ειδικές μονάδες 
της έχουν ως αποστολή: 

α. Την κάλυψη των διδακτικών και ερευνητικών αναγκών 
του Τμήματος Ιατρικής καθώς και των συναφών Τμημά¬ 
των του Δημοκριτείου Πανεπιστημίου Θράκης στα αντι¬ 
κείμενα δραστηριότητάς τους. 

β. Τη συνεργασία και ανταλλαγή επιστημονικών γνώσε¬ 
ων με άλλες κλινικές ή εργαστήρια, επιστημονικές εται¬ 
ρείες, ακαδημαϊκά ή ερευνητικά ιδρύματα της ημεδαπής 
ή της αλλοδαπής, τη συνεργασία με ευρωπαϊκούς ή διε¬ 
θνείς οργανισμούς για την πραγματοποίηση ερευνητικών 

και εκπαιδευτικών προγραμμάτων και γενικώς δραστη¬ 
ριοτήτων συναφών με τα επιστημονικά αντικείμενα της 
Κλινικής, την οργάνωση συμποσίων, σεμιναρίων, συνε¬ 
δρίων, διαλέξεων, με σκοπό την ενημέρωση και ανταλλα¬ 
γή απόψεων και την επιμόρφωση των συμμετεχόντων. 

2. Το έργο της Αναισθησιολογικής Κλινικής και των ειδι¬ 
κών μονάδων της διακρίνεται σε εκπαιδευτικό, κλινικό και 
ερευνητικό. 

α. Το εκπαιδευτικό έργο αφορά στην εκπαίδευση των 
φοιτητών του Τμήματος Ιατρικής, τη συνεχιζόμενη εκπαί¬ 
δευση των ειδικευομένων και των ειδικευμένων ιατρών, 
καθώς και την εκπαίδευση άλλων λειτουργών υγείας. Η 
εκπαίδευση των φοιτητών επιτελείται από το διδακτικό 
ερευνητικό προσωπικό και διακρίνεται, σύμφωνα με το 
πρόγραμμα σπουδών, σε θεωρητική και πρακτική. Οι φοι¬ 
τητές παράλληλα με την εκπαίδευσή τους παρακολου¬ 
θούν τις επιστημονικές δραστηριότητες της Κλινικής και 
των μονάδων της. 

Η εκπαίδευση των ειδικευομένων και ειδικευμένων ια¬ 
τρών διακρίνεται σε θεωρητική και πρακτική. Η πρακτική 
αποσκοπεί στην απόκτηση εμπειρίας στις τεχνικές της 
αναισθησίας και τη διαχείριση των φαρμάκων. Η θεωρη¬ 
τική περιλαμβάνει κλινικά και θεωρητικά μαθήματα, συζη¬ 
τήσεις ενδιαφερουσών περιπτώσεων, σεμινάρια και βι¬ 
βλιογραφική ενημέρωση. 

β. Το ερευνητικό έργο της Κλινικής περιλαμβάνει εφαρ¬ 
μοσμένη κλινική έρευνα, πειραματική και βασική έρευνα 
και επιτελείται από το προσωπικό της Κλινικής, μόνον ή σε 
συνεργασία με άλλους ερευνητές, Κλινικές ή εργαστή¬ 
ρια. Προϋπόθεση για τη διενέργεια κλινικής πειραματικής 
έρευνας, στην περίπτωση χρήσης μη εγκεκριμένων φαρ¬ 
μακευτικών ουσιών, είναι η χορήγηση άδειας από τον 
Εθνικό Οργανισμό Φαρμάκων. Το ερευνητικό έργο στο¬ 
χεύει στη μελέτη και αναζήτηση νέων τεχνικών αναισθη¬ 
σίας και θεραπευτικών μεθόδων στα επιστημονικά πεδία 
που υπηρετεί η Κλινική. 

γ. Το κλινικό έργο αφορά στην περίθαλψη των ασθενών 
που εμπίπτουν στο πεδίο της Αναισθησιολογικής Κλινικής 
και των ειδικών μονάδων της. Οι υπηρεσίες είναι επεμβα- 
τικές και μη επεμβατικές. 

Όλοι οι επεμβατικοί και μη επεμβατικοί χειρισμοί και οι 
αποφάσεις θα πρέπει να ακολουθούν τους κανόνες της 
επιστήμης και να αποτελούν εφαρμογή αποδεδειγμένων 
ή διεθνώς παραδεκτών πρακτικών. Οι επεμβατικοί και μη 
επεμβατικοί χειρισμοί εφαρμόζονται μόνο μετά από 
έγκριση της επιτροπής ιατρικής ηθικής και δεοντολογίας 
και με έγγραφη συγκατάθεση των ασθενών ή, σε ειδικές 
περιπτώσεις, των συγγενών τους. 

Άρθρο 3 
Προσωπικό 

1. Η Αναισθησιολογική Κλινική στελεχώνεται από ιατρι¬ 
κό και λοιπό προσωπικό που υπηρετεί στο Τμήμα Ιατρικής 
του Δημοκριτείου Πανεπιστημίου Θράκης και στο Νοσο¬ 
κομείο στο οποίο εγκαθίσταται και λειτουργεί. 

2. Το Ιατρικό προσωπικό αποτελείται από το Διευθυντή 
και μέλη του Διδακτικού Ερευνητικού Προσωπικού (ΔΕΠ) 
του Τμήματος Ιατρικής, των οποίων η επιστημονική ενα¬ 
σχόληση εμπίπτει στις διδακτικές, ερευνητικές και κλινι¬ 
κές δραστηριότητεςτης Κλινικής. Το προσωπικό αυτό συ¬ 
μπληρώνεται με ειδικευόμενους και ειδικευμένους ια¬ 
τρούς που αποσπώνται σύμφωνα με τις κείμενες 
διατάξεις. Το λοιπό προσωπικό περιλαμβάνει μέλη Ειδι¬ 


κού Τεχνικού Εργαστηριακού Προσωπικού (Ε.Τ.Ε.Π.) κα¬ 
θώς και μέλη του λοιπού επιστημονικού προσωπικού που 
τοποθετείται στην Κλινική με τη διαδικασία του άρθρου 4 
παρ. 1 (δ) του Ν. 2083/1992 (Α’ 159) καθώς και από προ¬ 
σωπικό που τοποθετείται στην Κλινική σύμφωνα με το άρ¬ 
θρο 13 παρ. 3βτου Ν. 2817/2000 (Α’ 78). 

Άρθρο 4 

Διοίκηση - Αρμοδιότητες 

1. Η Κλινική διευθύνεται από Διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) του 
Τμήματος Ιατρικής του Δημοκριτείου Πανεπιστημίου 
Θράκης και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στα αρμόδια όρ¬ 
γανα του ετήσιου προγράμματος λειτουργίας της Κλινι¬ 
κής και η μέριμνα για την εφαρμογή του, η μέριμνα για την 
υλοποίηση των αποφάσεωντων συλλογικών οργάνωντου 
Νοσοκομείου, στο οποίο λειτουργεί Κλινική, η μέριμνα για 
την παροχή του νοσηλευτικού έργου, η μέριμνα για τη 
στελέχωση και την οικονομική διαχείριση των εσόδων της 
Κλινικής, η μέριμνα για την υποβολή του ετήσιου απολο¬ 
γισμού των δραστηριοτήτων της Κλινικής, η εισήγηση 
στα αρμόδια όργανα για τον ορισμό των υπευθύνων των 
ειδικών μονάδων, καθώς και των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εξερχόμενου εγγράφου. Τα κριτήρια επιλογής των 
υπευθύνων των ειδικών μονάδων αφορούν κυρίως την 
επιστημονική δραστηριότητά του στο αντικείμενο με το 
οποίο ασχολείται η οικεία μονάδα. Ο Διευθυντής μπορεί 
να καλείτον υπεύθυνο κάθε ειδικής μονάδας, όταν συζη- 
τούνται θέματα της μονάδας του, να αναθέτει συγκεκρι¬ 
μένες αρμοδιότητες σ’ αυτόν και να συγκροτεί επιτροπές 
για τη μελέτη ειδικών θεμάτων. 

Άρθρο 5 
Λειτουργία 

1. Η Αναισθησιολογική Κλινική μετά των ειδικών μονάδων 
της εγκαθίσταται και λειτουργεί σε νοσοκομείο με τη διαδι¬ 
κασία του άρθρου 13 παρ. 1 του Ν. 1397/1983 (Α’ 143). 

2. Ο διευθυντής έχει την ευθύνη για την εν γένει λει¬ 
τουργία της Κλινικής, τη χρησιμοποίηση οργάνων και υλι¬ 
κών και την παραμονή εργαζομένων στους χώρους, όταν 
πραγματοποιούνται πειραματικές μελέτες. Ο Διευθυντής 
ενημερώνεται για κάθε ερευνητική πειραματική εργασία, 
πριν από την διεξαγωγή της, και καθορίζει την προτεραι¬ 
ότητα χρήσης οργάνων και χώρων, όταν δεν υπάρχει σχε¬ 
τική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές, που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή ερευ¬ 
νητικής πειραματικής εργασίας, επιστρέφονται, μετά τη 
χρησιμοποίησή τους, στην κατάσταση που είχαν παραδο¬ 
θεί. 

4. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές, ερευνητικές και νοση¬ 
λευτικές δραστηριότητες της Κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου 5 του π.δ. 407/1980 (Α' 112). 

Άρθρο 6 
Έσοδα 

Τα έσοδα της Αναισθησιολογικής Κλινικής προέρχονται 
από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την παροχή υπηρεσιών. 

γ. Τις πιστώσεις που διατίθενται από το Τμήμα Ιατρικής 
του Δημοκριτείου Πανεπιστημίου Θράκης με τη διαδικα¬ 
σία του άρθρου 4 παρ. 1 ετουν. 2083/1992 (Α' 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς της Κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρεί η Κλινική είναι τα εξής: 

Βαθμολόγιο φοιτητών, αρχείο ασθενών, βιβλίο περιου¬ 
σιακών στοιχείων, φάκελος οικονομικών στοιχείων κάθε 
έτους, κατάλογος επιστημονικών βιβλίων, περιοδικών και 
οργάνων, βιβλίο επιστημονικής δραστηριότητας, βιβλίο 
μεταβολών προσωπικού, πρωτόκολλο εισερχομένων - 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Ιουνίου2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 177 
Ίδρυση εργαστηρίου Βιοστατιστικής στο Τμήμα Νοση¬ 
λευτικής του Εθνικού και Καποδιστριακού Πανεπιστη¬ 
μίου Αθηνών και καθορισμός του εσωτερικού του κα¬ 
νονισμού 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 και 
του Ν. 1268/1982" Γ ιατη Δομή και λειτουργία των Ανωτά- 
των Εκπαιδευτικών Ιδρυμάτων" (Α' 87) όπως η πρώτη διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 "Δομή και λειτουργία των Τεχνολογικών Εκ¬ 
παιδευτικών Ιδρυμάτων" (Α' 173). 


2. Τις διατάξεις του άρθρου 4 παρ. 1 εδ. γ του Ν. 
2083/1992, "Εκσυγχρονισμός της Ανωτάτης Εκπαίδευ¬ 
σης" (ΑΊ 59). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά όργανα" (ΑΊ37) όπως αυτό 
προσετέθη με το άρθρο 27 του Ν. 2081/1992 "Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις" (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (Α' 38). 

4. Τις διατάξεις του άρθρου 22 παρ. 3 του Ν. 2362/1995 
"Περί δημοσίου λογιστικού, ελέγχου των δαπανών του 
Κράτους και άλλες διατάξεις" (Α'247). 

5. Τις διατάξεις του άρθρου 1 περ. ιιτου Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών πράξεων" (Α' 48). 

6. Τις διατάξεις της 1100383/1330/Α0006/31 -10-2001 
Απόφασης του Πρωθυπουργού και του Υπουργού Οικο¬ 
νομικών "Καθορισμός αρμοδιοτήτων των Υφυπουργών 
Οικονομικών" (ΒΊ485). 

7. Τη γνώμη της Γενικής Συνέλευσης του Τμήματος Νο¬ 
σηλευτικής του Εθνικού και Καποδιστριακού Πανεπιστη¬ 
μίου Αθηνών (Συνεδρίαση: 14-12-2000). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 1.500.000 δρχ. ή 4402,05 ΕΥΡΩ για τα λειτουργικά 
έξοδα του ιδρυομένου εργαστηρίου, που θα βαρύνει τον 
προϋπολογισμό του Εθνικού και Καποδιστριακού Πανεπι¬ 
στημίου Αθηνών (ΚΑΕ 4121-01-07). Η ανωτέρω δαπάνη 
αναμένεται να εξοικονομηθεί κατά ένα μέρος της από ίδι¬ 
ους πόρους του εργαστηρίου κατά τα προβλεπόμενα στο 
άρθρο 6του παρόντος διατάγματος κατά δετό υπόλοιπο 
μέρος της, η εν λόγω δαπάνη, θα καλύπτεται από τις πι¬ 
στώσεις που θα εγγράφονται στον προϋπολογισμό του 
ανωτέρω Πανεπιστημίου χωρίς αύξηση της κρατικής επι¬ 
χορήγησης προς αυτόν. 

9. Την 155/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων και του Υφυπουργού Οικονομίας και 
Οικονομικών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Νοσηλευτικής του Εθνικού και Κα- 
ποδιστριακού Πανεπιστημίου Αθηνών εργαστήριο Βιο- 
στατιστικής, το οποίο εξυπηρετεί τις εκπαιδευτικές και 
ερευνητικές ανάγκες του Τμήματος στο γνωστικό αντι¬ 
κείμενο της Βιοστατιστικής. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Νοσηλευτικής, καθώς και άλλων τμημάτων του Εθνι¬ 
κού και Καποδιστριακού Πανεπιστημίου Αθηνών σε θέμα¬ 
τα που εμπίπτουν στο αντικείμενο δραστηριότητας του 
εργαστηρίου όπως αυτό προσδιορίζεται στο άρθρο 1 του 
παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Νοση¬ 
λευτικής που το γνωστικό αντικείμενο της θέσης που κα¬ 
τέχουν εμπίπτει στα διδακτικά και ερευνητικά ενδιαφέρο¬ 
ντα του εργαστηρίου, από μέλη του Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με 
τηδιαδικασίατωνάρθρων4παρ. 1 (δ)του Ν. 2083/1992 (Α' 
159) και 13παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Νοση¬ 
λευτικής του Εθνικού και Καποδιστριακού Πανεπιστημίου 
Αθηνών που ορίζεται με τη διαδικασία που ορίζουν οι δια- 
τάξειςτου άρθρου 28παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κατα¬ 
νομή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά καιτον κινητό εξοπλισμό και η υπο¬ 
γραφή κάθε εγγράφου που διακινεί το εργαστήριο. 

Άρθρο 5 

Εγκατάσταση-Λειτο υ ργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και Κα- 
ποδιστριακού Πανεπιστημίου Αθηνών και σε χώρους που 
παραχωρούνται σ’ αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 


3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με την ισχύουσα νο¬ 
μοθεσία (άρθρα 18του Ν. 1268/1982 και 5 Π.Δ. 407/1980). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3παρ. 
3του π.δ. 159/1984 (Α'53). 

δ. Τις πιστώσεις που διατίθενται από το Τμήμα Νοση¬ 
λευτικής του Εθνικού και Καποδιστριακού Πανεπιστημίου 
Αθηνών με τη διαδικασία του άρθρου 4 παρ. 1ε του Ν. 
2083/1992 (Α'159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πανε¬ 
πιστήμιο Αθηνών για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία : βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Ιουνίου 2002 

